El Petit de Cal Eril anuncia els primers concerts pel 2020 | Cooltura FM
Cooltura FM > Música > El Petit de Cal Eril anuncia els primers concerts pel 2020
El Petit de Cal Eril anuncia els primers concerts pel 2020
17/12/2019 Redactor
Amb la perspectiva del concert d’aquest divendres 20 a la Sala Apolo de Barcelona, amb entrades esgotades des d’un mes abans, El Petit de Cal Eril anuncia noves dates de la gira ‘Energia Fosca’ pels propers mesos.
Les properes cites seran La Lata de Bombillas de Zaragoza (28/12), el Festival NEU! de Salt (18/01), el Festival Hivernacle de Vilafranca (07/02), la NauB1 de Granollers (15/02), el Cafè del Teatre de Lleida (21/02) o el Teatre Cirviànum de Torelló (03/04), entre d’altres.
El nou disc “Energia fosca” de El Petit de Cal Eril entra en íntima col·lisió amb els immediatament precedents “La força” (2016) i el celebrat “△“ (2018). Ve a arrodonir un cicle de creixement forjat des de la base per un grup que defensa el seu projecte en primera persona, des de la trinxera i amb la màxima tenacitat: sense parar de tocar en directe i amb un inusitat ritme de producció de discos.